cyanic-selkie/wikianc huggingface dataset:
Նինո Փուրցխվանիձե
Կենսագրություն
Նինո Փուրցխվանիձեն ծնվել է 1955 թվականին, Թբիլիսիում։ Ստացել է ճարտարապական կրթություն։ Որպես բեմանկարիչ և զգեստների նկարիչ աշխատել է Շոթա Ռուսթավելու անվան թատերական ինստիտուտում, Ախմեթելու անվան թատրոնում և Գրիբոյեդովի անվան ռուսական դրամատիկական թատրոնում, զբաղվել լուսանկարչությամբ և վավերագրական ֆիլմերի նկարահանմամբ։
Անանուն (այլ կիրառումներ)
Անանուն, կարող է վերաբերել՝
Լա Պաս (Կատամարկա)
Լա Պաս (Departamento de La Paz), դեպարտամենտ Արգենտինայում, Կատամարկա պրովինցիայի կազմում։ Տարածքը՝ 8149 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 22638 մարդ՝ 2001 թվականի 21061-ի փոխարեն, որը կազմում է 7,5% աճ ։ Բնակչության խտությունը՝ 2,78 մարդ/կմ2։ Վարչական կենտրոնը Ռեկրեոն է։
Աշխարհագրություն
Դեպարտամենտը գտնվում է Կատամարկա պրովինցիայի հարավ-արևելքում։ Սահմանակից է՝
Ծանոթագրություններ
Կատեգորիա:Արգենտինայի դեպարտամենտներ
Լիլի-Ռոուզ Դեփ
Լիլի-Ռոուզ Մելոդի Դեփ (Lily-Rose Melody Depp, ), դերասանուհի և մոդել։
Ամերիկացի դերասան Ջոնի Դեփի և ֆրանսիացի երգչուհի Վանեսա Պարադիի դուստրը։
Վաղ տարիներ
Լիլի-Ռոուզ Մելոդի Դեփը ծնվել է 1999 թվականի մայիսի 27-ին Փարիզի ամերիկյան հիվանդանոցում։ Լիլի-Ռոուզն ընտանիքի անդրանիկ երեխան է, նա ունի փոքրիկ եղբայր՝ Ջոն (ծնվել է 2002 թվականի ապրիլի 9-ին)։ Կյանքի առաջին տարիներն անց է կացրել Սեն-Տրոպեից ոչ հեռու գտնվող ֆրանսիական Պլան-դե-լյա-տուր կալվածքում։ Լիլի-Ռոուզն ազատ տիրապետում է 2 լեզուների՝ անգլերեն և ֆրանսերեն ։
Ծանոթագրություններ
Կատեգորիա:Ֆրանսիացի դերասանուհիներ Կատեգորիա:Ֆրանսիացի մոդելներ Կատեգորիա:Ամերիկացի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Ակմատրա
Ակմատրա, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում է Եփրատի ձախ կողմի վտակներից մեկի ուկունքի տարածքում, Խարբերդ քաղաքից 22 կմ արևմուտք, Խարբերդ-Քեբանմադեն ճանապարհի ձախ կողմում։
Բնակավայրը տարածվում էր սարահարթում, այգեվետ տարածքում։
Բնակչություն
XX դարի սկզբին ուներ 25 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ակմեզրե
Ակմեզրե, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Խոզաթից հարավ, Արևելյան Եփրատի աջ կողմի լեռների ջրբաժան գծի վրա ։
Բնակչության մասին տեղեկություններ չկան։
Ծանոթագրություններ
Կատեգորիա:Արևմտյան Հայաստանի գյուղեր
Իհարկե, Ամերիկա
Իհարկե, Ամերիկա, 2009 թվականին ռեժիսորներ Պիտեր Յան Սմիթի և Նինո Փուրցխվանիձեի նկարահանած ֆիլմ ։
2010 թվականին ֆիլմը ներկայացվել է «Ոսկե ծիրան» միջազգային կինոփառատոնի «Ֆիլմեր առանց սահմանների» ծրագրում ։
Սյուժե
2000 թվականին 50-ամյա Քեթևանը որոշել է թողնել հարազատ Թբիլիսին ու մեկնել Արևմուտք։ Մուտքի իրավունք չստանալով՝ նա օդանավի տոմս է գնել դեպի Մեքսիկա և մաքսանենգների օգնությամբ, Ռիո Գրանդեի պղտոր ջրերում լողալով ու Էլ Պասոյի կոյուղին սողեսող անցնելով, ապօրինաբար մուտք է գործել ԱՄՆ։ Թունելի մյուս ծայրին սահմանապահ ոստիկանությունն սպասում էր նրան։ Քեթևանին ձերբակալում են։ Փաստաբանը՝ քույր Մառլենը, տանուլ է տվել Քեթևանին ապաստան տրամադրելու գործը, և նույնիսկ ամերիկացի ամուսնուն՝ Ջոնին չի հաջողվել օրինականացնել կնոջ բնակությունը «ազատության երկրում»։ Քեթևանը փորձառու թատերական ռեժիսոր է։ Նա իր պատմությունը վերածում է դրամայի և որպես մոնո-ներկայացում՝ բեմադրում վրացի բարեկամների համար։ Թատրոնում Քեթևանը վերագտնում է իր ազատությունը, իսկ «Ինչպես սիրեցի Էլ Պասոյի կոյուղին» ներկայացումը պատկերում է նրա ամերիկյան արկածն ու վկայում սերը հեռավոր ամուսնու հանդեպ. «Սիրո՞ւմ ես ինձ, Ջոն»։
Ծանոթագրություններ
Կատեգորիա:Վրացական ֆիլմեր Կատեգորիա:2009 ֆիլմեր
Ուրալ Բատիր (էպոս)
Ուրալ Բատիր (բաշկիրերեն` Урал батыр), բաշկիրական ազգային էպոս, ինչպես նաև բաշկիրական գրականության հիմնասյունը։
Լաուրա Մերսինի-Հաութն
Լաուրա Մերսինի-Հաութն, Ալբանա-Ամերիկացի տիեզերաբան, տեսական ֆիզիկոս և Հյուսիսային Կալիֆորնիայի համալսարանի դոցենտ պրոֆեսոր։ Նա բազմատիեզեքի վարկածի կողմնակից է, և ասում է որ մեր տիեզերքը դրանցից մեկն է       ։ Նա պնդում է, որ անոմալիաները տիեզերքի ընթացիկ կառուցվածքում լավագույնս բացատրված է։ Այսինքն գրավիտացիան ձգում է մյուս տիեզերքները  ։
Ուրալ Բատիր (էպոս)
«Ուրալ Բատիր»-ը ներառում է հնագույն դիցաբանական տարրեր, հավատալիքներ, որոնք գոյություն են ունեցել դեռևս հազարավոր տարիներ առաջ։ Այս ստեղծագործությունում ներկայացված հավատալիքները հիմնված են ընդերքի և հողի պարզունական հավատալիքների հիման վրա։
Ստեղծագործության գլխավոր առանձնահատկությունը այն է, որ որոշ մոտիվացիոն պահեր կրկնվում են բաշկիրական մյուս էպոսներից ։
Լաուրա Մերսինի-Հաութն
Կրթություն
Մերսինի-Հաութնը իր IBDP կրթությունը ստացել է Ալբանիայի մայրաքաղաք Տիրանայում, հետո մագիստրատուրան սովորել է Մերիլենդի համալսարանում : Նա 2000 թվականին արժանացել է դոկտոր պրոֆեսորի աստիճանի։ 2002 թվականին Սիրկազուի համալսարանում նա ուներ դոկտորական կրթաթոշակ երկու տարով ։ Նա ընդունում է աշխատանքի առաջարկը Հյուսիսային Կալիֆորնիայի համալսարանում, և 2004 թվականին նա սկսում է աշխատանքը որպես տեսական ֆիզիկոս, և տիեզերաբան ։
Հեռուստատեսություն
2010 թվականի հոկտեմբերի 11-ին Լաուրա Մերսինի-Հաութնը BBC հեռուստաընկերությունում «Happened Before the Big Bang »(ինչ կլինի մեծ պայթյունից առաջ) հաղորդման ժամանակ հանդես եկավ իր տիեզերական տեսությամբ ։
Ծանոթագրություններ
Կատեգորիա:Ալբանացի կին ֆիզիկոսներ Կատեգորիա:Տեսական ֆիզիկոսներ Կատեգորիա:Տիրանայի համալսարանի շրջանավարտներ Կատեգորիա:Մերիլենդի համալսարանի շրջանավարտներ Կատեգորիա:Ամերիկացի կին ֆիզիկոսներ
Ուրալ Բատիր (էպոս)
Սյուժեի մասին
Էպոսի էպիկական սյուժեն ունի բավականին բարդ կառուցված։ Այս էպոսը ներկայացնում է բաշկիր հերոս Ուրալ Բատիրի պայքարը իր ժողովրդի բարեկեցության և երջանկության համար։
Հեքիաթի հերոսները աշխատավոր գյուղացիներ են, երկնային կենդանակերպեր, բնության չար ուժեր և առասպելական արարածներ (մասնավորապես թռչուններ)։
Արտաքին հղումներ
Կատեգորիա:Էպոսներ Կատեգորիա:Բաշկիրական էպոսներ Կատեգորիա:Բանահյուսություն
Կվաս
Կվաս (Квас), սլավոնական ավանդական թթվաշ ըմպելիք, որը պատրաստում են խմորումով, ալյուրից և ցորենի կամ գարու ածիկից, ինչպես նաև աշորայի հացից, հաճախ դրան ավելացնելով հոտավետ խոտաբույսեր, մեղր և մեղրամոմ։ Կվաս պատրաստում են նաև ճակնդեղից, մրգերից և հատապտուղներից։ Անցյալում հաճախ կվասը հիմք է հանդիսացել նաև սառը ապուրների պատրաստման համար։
Պատմություն
Կվասը շատ հին ըմպելիք է։ Այդ խմիչքի առաջին նախատիպերը գրավում էին միջանկյալ դիրք կվասի և գարեջրի միջև և ի հայտ են եկել մ.թ.ա 3-րդ հազարամյակում Եգիպտոսում։ Կվասին նմանվող ըմպելիքներ են նկարագրել Հիպոկրատը, Հերոդոտը և Պլինիոս Ավագը։ Մրգային կվասը հայտնի էր նաև Բաբելոնում, չնայած այն տարածում չի գտել Հին Միջագետքում։
Սլավոններին կվասը հայտնի է հազար տարուց ավելի։ Հայտնի է, որ արևելյան սլավոնները դրա բաղադրատոմսն ունեին Կիևյան Ռուսիայի կազմավորումից շատ առաջ։ Կվասի մասին ռուսական գրավոր աղբյուրներում առաջին անգամ հիշատակվում է 996 թվականին։ Իր մկրտությունից հետո իշխան Վլադիմիր Մեծը հրամայել է բաժանել ժողովրդին կերակուր, մեղր և կվաս։ Կվաս կարողանում էին պատրաստել նաև Լեհաստանում, Լիտվայում և Լատվիայում։ Ըստ Նեստորի հաղորդման՝ Անդրեաս առաքյալը տեսել է, թե ինչպես են սլավոնները իրենց բաղնիքներում կվասով ցողվում ։ 9-14-րդ դարերում, սլավոնական ազգերը պատրաստել են նաև ալկոհոլային կվաս և այն ժամանակների լեզվով հարբեցողներին անվանել են «կվասնիկ»։ Այն տարիներին կվասը եղել է տոնակատարությունների և հարսանիքների հիմնական ոգելից խմիչքը։
Նկարագիր
Համաձայն Beer Judge Certification Program կազմակերպության դասակարգման՝ կվասը գարեջուր է և պատկանում է «պատմական, ավանդական, տեղական» գարեջրերի դասին ։ Ռուսաստանում, Բելառուսում և Ուկրաինայում կվասը համարվում է անկախ և ազգային ըմպելիք։
Կվասն ունի հաճելի ու թարմացնող համ, կարգավորում է նյութափոխանակությունը, լավ է անրադառնում սիրտ-անոթային համակարգի վրա ։ Կվասն ունի ընտիր համային որակներ և իր մեջ պարունակվող կաթնաթթուների և քացախաթթուների շնորհիվ հագեցնում է ծարավը, ունի բարձր էներգետիկական արժեք և իր մեջ եղած ածխաթթու գազի շնորհիվ հեշտացնում է կերակուրը մարսելու պրոցեսը և նրա ներծծումը օրգանիզմի կողմից, ինչպես նաև բացում է ախորժակը, այդպիսով օգնելով մարսողության գործընթացին ։ Բացի այդ կվասն իր մեջ պարունակում է վիտամիններ B1 և E : Ալկոհոլի պարունակությունը թթխմորային հացից պատրաստված կվասի տեսակների մեջ 0,7 %-ից մինչև 2,6 % է։ Խմորման ճանապարհով պատրաստված և շշալցված կվասը հաճախ նաև գազավորում են։ Կվասը խորհուրդ չի տրվում լյարդի ցիրոզով, գաստրիտով և գերճնշումով հիվանդ մարդկանց ։
Ըստ որոշ կարծիքների՝ օղու ի հայտ գալուց հետո, կվասի պատրաստման տեխնոլոգիան ենթարկվեց փոփոխության։ Այլևս ուշադրություն չէին դարձնում նրա թնդության վրա՝ այն իջավ մոտավորապես 8-ից մինչև 4% և ավելի ցածր։ Դրանից առավելապես շահեցին համն ու որակը ։
Ծանոթագրություններ
Կատեգորիա:Ռուսական խոհանոց Կատեգորիա:Ուկրաինական խոհանոց Կատեգորիա:Ոչ ալկոհոլային խմիչքներ
Ալլեն (Վալե դ’Աոստա)
Ալլեն (ֆրանս.՝ Allein), կոմունա Իտալիայի Վալե դ'Աոստա մարզում։
Բնակչությունը կազմում է 249 մարդ (2008 թվականի տվյալներով)։ Բնակչության խտությունը՝ 32 մարդ/կմ²։ Տարածքը՝ 8 կմ²։ Փոստային ինդեքս՝ 11010։ Հեռախոսային կոդ՝ 0165։
Բնակավայրի հովանավոր է համարվում սուրբ Ստեֆանը։
Ժողովրդագրություն
Բնակչության թվաքանակի փոփոխությունները.
Լուսավորչի կանթեղ
Լուսավորչի կանթեղ, Սուրբ գերեզմանի լապտերներից մեկը, որ պատկանում է Հայ Առաքելական եկեղեցուն և օգտագործվում է հատուկ ժամերգության ընթացքում Երուսաղեմի Սուրբ Հարության տաճարում Սուրբ շաբաթ օրը՝ Զատիկի նախօրեին, երբ նրանից վառում են Սուրբ լույսը, այնուհետև դրանից լույսը բաժանում բոլոր ներկաներին։ Կոչվել է ի պատիվ Սուրբ Գրիգոր Լուսավորչի՝ Հայաստանի լուսավորչի և համայն հայության առաջին կաթողիկոսի, որը հատկապես մեծարվում է ժամերգության ընթացքում՝ Սուրբ լույսի ստացման ժամանակ։
Ժամանակակիցների վկայություններ
Սուրբ Հարության տաճարում Զատկի նախորդ օրվա ժամերգության հաջորդականությունը և հենց «Լուսավորչի կանթեղ» անվանումը արձանագրվել է 1608-1969 թվականներին հայ գրող և ճանապարհորդ Սիմեոն Լեհացու (1584-1639) կողմից, ով 12-ամյա ճանապարհորդության ընթացքում կատարել է ուխտագնացություն դեպի Սուրբ վայրեր ։ Մասնավորապես, Սիմեոն Լեհացին իր ճանապարհորդական գրառումներում գրում է.
․․․Ապա եւ մեր առաջնորդն ողորմ ձայնիւ եւ ողբով ասէ ժոովրդեանն․ Զգաստ կացէք եւ զգոյշ լերուք ի մեղաց, զի մերձեալ է գալուստ լուսոյն․ չի լինի թէ ձեր մէջն խռով մարդ կայ կամ ոխապահ կամ պոռնիկ, կամ թերահաւատ կամ անզեղջ կամ անխոստովանք․ հանց իմանայք որ վասն մեղաց մերոց արգելու Քրիստոս զլոյսն․ եւ այլ բազում բանս խօսի եւ խրատ․ ապա տայ ասել իրեք Տէր ողորմեա ողբաձայն։
Ինչպես երևում է նկարագրությունից, արդեն այդ օրերին Գրիգոր Լուսավորչի փառաբանությունը հատուկ տեղ էէ գրավում Սուրբ լույսի ընդունման պատարագում։ Ճրագի, որից պարոնտերը (Հայոց Պատրիարքը) վերցնում է լույսը, ի պատիվ համայն հայության լուսավորչի պատվին կոչվելն ունի խորհրդանշական իմաստ․ այդ գործողությունը խորհրդանշում է ոչ միայն գերեզմանից «Իրական լույսի» (հարություն առած Հիսուս Քրիստոսի) դուրս գալը, այլ նաև քրիստոնեական հավատքի և գիտելիքի լույսը, որը հայերին բերեց Սուրբ Գրիգորը։
Արտաքին հղումներ
Կատեգորիա:Հայ Առաքելական Եկեղեցի
Մետաֆիզիկական նկարչություն
Մետաֆիզիկական նկարչություն (Pittura metafisica), XX դարի սկզբի իտալական գեղանկարչության ուղղություն։ Մետաֆիզիկական նշանակում է ֆիզիկականից, իրականությունից այն կողմ։ Մետաֆիզիկական շարժումը սկիզբ է առել 1911 թվականին՝ Ջորջո դե Կիրիկոյի գլխավորությամբ։ Նրա գեղարվեստական աշխատանքները լույսի ու ստվերի սուր հակադրություններն էին, որոնք ունեին խորհրդավոր որակ. «նկարչություն, որը չի կարող տեսանելի լինել» ։
Ջորջո դե Կիրիկոն և խմբի ձևավորումը
Մետաֆիզիկական նկարչության նախահայր է հանդիսանում Ջորջո դե Կիրիկոն, ով՝ դեռևս իր Փարիզում գտնվելու ժամանակներից, 1913-1914 թվականներին, ստեղծեց քաղաքային ամայի կտավներ։ Սա ապագայում դառնալու էր մետաֆիզիկական նկարչության հիմնական բնորոշիչը։ Նրա՝ «Իտալիայի հրապարակները» շարքը ֆանտաստիկորեն ներկայացրեց իտալական դասական ճարտարապետությունը։ 1915 թվականին Իտալիան ներգրավվում է առաջին համաշխարհային պատերազմում և նկարիչը ստիպված էր վերադառնալ Ֆերարա, որտեղ սպասում էր մոբիլիզացիայի։ 1916 թվականին ձևավորում է մետաֆիզիկական նկարչության հետևորդների խումբ, երբ՝ Ֆերերայի հոսպիտալում Ջորջո դե Կիրիկոն հանդիպում է ֆուտուրիզմի հետ հարաբերությունները խզած Կառլո Կարայի, Ֆիլիպպո դե Պիզիսի և իր կրտսեր եղբայր Անդրեայի հետ, ով հանդես էր գալիս՝ Ալբերտո Սավինիո մականունով ։ 1920-ական թվականներին կարճ ժամանակով նրանց միանում է նաև Ջորջո Մորանդին ։
Գեղագիտություն
Մետաֆիզիկական նկարչությունում փոխաբերությունն ու երազանքը, սովորական տրամաբանությունից դուրս ելքի համար, դառնում են հիմնական, իսկ առարկայի ճշգրիտ պատկերի և տարօրինակ մթնոլորտի հակադրությունն՝ իրական։
Մետաֆիզիկական շարժումը գեղանկարչությունում առաջացավ այս նոր մոտեցման հիման վրա, և 1916-1922 թվականներին «Valori Plastici» (Պլաստիկ արժեքներ) ամսագրի շուրջ միավորեց արվեստագետներին և գրողներին, որտեղ հրապարակված էին Կիրիկոյի և Սավինիոյի մի շարք աշխատանքներ՝ նվիրված մետաֆիզիկական նկարչությանը։ Իր՝ «Անադիոմեն» աշխատանքում, Ալբերտո Սավինիոն ձևակերպում է մետաֆիզիկական պոետիկայի երկու հիմնական կանոն. «ցնորականություն» և «հեգնանք»։
Երկու միտումներ
Մետաֆիզիկական շարժման մեջ առանձնացվում են երկու միտումներ. առաջինը հատկապես հարսուստ է խորհրդանշական ու գրական իմաստներով և ռեմինեսցենցիաներով (Ջորջո դե Կիրիկո, Ալբերտո Սավինիո), երկրորդն առավել պակաս դոկտրինյորական է, բայց ավելի շատ հիմնված է գեղանկարչական երևակայությամբ (Կառլո Կարա, Ջորջո Մորանդի)։ Շարժումը չառաջացրեց ո՛չ իր դպրոցը, ո՛չ էլ որոշակի խումբ, դա ավելի շատ ֆուտուրիզմի արձագանք էր, նրա ճգնաժամի արտահայտությունը և հենց այդ առումով էլ ազդեցություն ունեցավ Իտալիայում, որտեղ, այդ ժամանակաշրջանում, նման գեղագիտություն օգտագործում էին որոշ այլ նկարիչներ։
Դպրոցի ավարտը
Մետաֆիզիկական շարժումը արագորեն անհետացավ բեմից։ Այս ոճով վերջին նկարը դե Կիկիրոն նկարել է 1918 թվականին, Մորանդին՝ 1920 թվականին, Կարան՝ 1921: Սական մետաֆիզիկների շատ գաղափարներ վերցրել են սյուրռեալիզմի ներկայացուցիչները։ Մետաֆիզիկական նկարիչների աշխատանքները առավել լիարժեք ցուցադրված են միլանյան թանգարաններում և Յուկկերի, Տոնինելլիի, Մատտիոլիի մասնավոր հավաքածուներում, Լոնդոնի Ռոլանդ Պենրոուզի հավաքածուում, Նյու Յորքի Ժամանակակից արվեստի թանգարանում, Չիկագոյի Գեղարվեստի ինստիտուտում, Ստոկհոլմի Ազգային թանգարանում և Վենետիկի Պոպպի Գուգենհեյմի ֆոնդում։
Արտաքին հղումներ
[http://creadm.solent.ac.uk/custom/artresearch/dechirico/text/spirits_1.html Ջորջիո դե Կիրիկո. Հոգիներն ազատվում են. Դե Կիրիկո և մետաֆիզիկական հեռանկար:]
Գրականություն
Կատեգորիա:Մոդեռնիզմ Կատեգորիա:Մոդեռնիզմի արվեստ Կատեգորիա:Իտալիայի արվեստ
Ակմեջիթ
Ակմեջիթ, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր գավառի հարավարևելյան մասում, Արաքս գետի և Հայկական Պար լեռնաշղթայի միջև ։
Ծանոթագրություններ
Կատեգորիա:Արևմտյան Հայաստանի գյուղեր
Ռոմետա
Ռոմետա (Rometta)՝ կոմունա Իտալիայում, Սիցիլիայի մարզում, Մեսինայի գավառում։
Բնակչությունը կազմում է 6458 մարդ, բնակչության խտությունը կազմում է 197 մարդ/կմ²։ Զբաղեցնում է 32 կմ² մակերես տարածք։ Փոստային ինդեքսն է՝ 98043։ Հեռախոսային կոդը՝ +39 090։
Պատկերասրահ
Կատեգորիա:Սիցիլիայի քաղաքներ Կատեգորիա:Իտալիայի քաղաքներ Կատեգորիա:Իտալիայի բնակավայրեր Կատեգորիա:Բյուզանդիայի քաղաքներ
Կաշկեն
Կաշկեն (Кашкен), գետ Ռուսաստանում, հոսում է Կեմերովոյի մարզ։ Գետի գետաբերանը գտնվում է Կոնդոմա գետի ձախ ափում 342 կմ հեռավորությամ։ Գետի երկարությունը կազմում է 17 կմ։
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Հաուս (Շտիրիա)
Հաուս (գերմ.` Haus (Steiermark)), տոնավաճառային կոմունա Ավստրիայում։ Մտնում է Լիցեն օկրուգի տարածքի մեջ։ Բնակչությունը` 2475 (2005 թվականի դեկտեմբերի 31-ի տվյալներով)։ Տարածքը՝ 81,77 կմ2։ Պաշտոնական կոդ՝ 61 217։
Քաղաքական իրավիճակ
Կոմունայի ներկայացուցիչների խորհուրդը կազմված է 15 տեղից։
Արտաքին հղումներ
Կատեգորիա:Կոմունաներ
Gloria (ալբոմ)
Gloria, Օկեան Էլզի խմբի հինգերորդ ստուդիական ալբոմը, որը թողարկվել է 2005 թվականի սեպտեմբերի 22-ին։
Ալբոմի մասին
Թողարկվելուց վեց ժամ հետո ալբոմը դարձել է պլատինե` ունենալով արդեն 100 հազար վաճառված պատճեն ։
Ալբոմը ներառում է 12 նոր երգեր, որոնցից երկուսը` «Без бою» և «Вище неба», ամիսներ շարունակ հնչել են ռադիոյում և հեռուստատեսությամբ։
Այս ալբոմը տարբերվում է նախորդ ալբոմներից, քանի որ խմբի երեք անդամները լքել էին խումբը։
2005 թվականի աշնանը Ուկրաինայում խումբը հաջող շրջագայություն ունեցավ, որը սկսվեց և ավարտվեց Կիևի սպորտի պալատում։
Ստեղծագործական կազմը
Հրավիրված երաժիշտներ
Ծանոթագրություններ
Կատեգորիա:2005 ալբոմներ
Դավիթ Կանդելակի (այլ կիրառումներ)
Դավիթ Կանդելակի անունը կարող է վերաբերել հետևյալ անձանց.
Մոլլի
Մոլլի Ալիս Սմիթթեն-Դաունս, բրիտանացի երգչուհի, երգահան։ Ծնվել է Մեծ Բրիտանիայի Լեստերշիր նահանգի Անստեյ գյուղում ։
2014 թվականի մայիսին «Children of the Universe» երգով ներկայացրել է Միացյալ Թագավորությունը Եվրատեսիլ 2014 երգի մրցույթին, որն անցկացվել է Դանիայի մայրաքաղաք Կոպենհագենում։
Արտաքին հղումներ
Կատեգորիա:1987 ծնունդներ Կատեգորիա:Ապրիլի 2 ծնունդներ Կատեգորիա:Անգլիացի երգչուհիներ Կատեգորիա:Եվրատեսիլ 2014 երգի մրցույթի մասնակիցներ‎ Կատեգորիա:Անգլիացի երգիչ-երգահաններ Կատեգորիա:Անձինք Չարնվուդից Կատեգորիա:Warner Music Group-ի երգիչներ‎
Ձնեմարդ (վեպ)
Ձնեմարդ (Snømannen), նորվեգացի հեղինակ Յու Նեսբյոյի վեպը։ Սա նրա յոթերորդ վեպն է Հարրի Հոլեի մասին գրքերի շարքում։
Սյուժեի նկարագիր
Առաջին ձյունն իսկապես ունի կախարդական ինչ որ բան։ Նա միացնում է սիրահարներին, խլացնում ձայները, երկարացնում ստվերները, թաքցնում հետքերը։ Անհետ կորած Բիրտա Բեկերին փնտրելուց՝ Հարրի Հոլեն գալիս է եզրակացության, որ տարիներ շարունակ Նորվեգիայում այն օրը, երբ գալիս է առաջին ձյունը, անհետանում են ամուսնացած կանայք։
Առաջին անգամ Հարրին իր հայրենի հողի վրա հանդիպում է սերիական մարդասպանի։ Հանցագործը, ում թերթերը տվել են Ձնեմարդ մականունը, կարծես թե ծաղրում է ավագ տեսուչին, հասցնելով նրան խելագարության վերջին սահմանին...
Սյուժե
Գիրքը սկսվում է 1980 թվականից (վեպի հիմնական գործողությունների ժամանակից 24 տարի առաջ)։ Ամուսնացած կինը իր սիրեցյալի հետ սիրով է զբաղվում, մինչդեռ այդ ժամանակ նրա տղան սպասում էր ավտոմեքենայի ներսում. նրանք ընդհատում են, երբ մտածում են, որ պատուհանի այն կողմից նրանց ինչ որ մեկը նայում է, բայց դա ուղղակի բարձրահասակ ձնեմարդ էր։ Տեսարանի կարևորությունը պարզ է դառնում միայն գրքի վերջում։
Սյուժեի գլխավոր գործողությունը տեղի է ունենում 2004 թվականին, երբ նորվեգացի դետեկտիվ Հարրի Հոլեն հետաքննում է կանանց վերջին սպանությունները Օսլոյում։ Դեռ վաղ ժամանակներում ՀԴԲ-ում ուսումնական կուրսից ստացած փորձի շնորհիվ նա գտնում է երկու նշաններ սպանություններում. յուրաքանչյուր զոհ հանդիսանում է ամուսնացած մայր և յուրաքանչյուր սպանությունից հետո այդ վայրում գտնում են ձնեմարդ։ Ետ նայելով անցած չբացահայտված գործերին, Հոլեն հանգում է եզրակացության, որ նա հանդիպել է առաջին պաշտոնական սերիական մարդասպանին Նորվեգիայում, քանի որ նա բացահայտում է ավելի շատ կանանց, ովքեր անհայտացել էին, կամ ինչպես ենթադրում էին, առևանգվել են և սպանվել են նույն ճանապարհով։ Գրեթե բոլոր զոհերը անհայտացել են այն բանից հետո, երբ տեղացել է առաջին ձյունը և սպանության վայրում գտել են ձնեմարդ. այդ փաստը հին գործերում սովորաբար անտեսվել էր քննիչների կողմից։
Կարճ ժամանակահատվածում Հարրի Հոլեն և Կատրինան միանում են. ինչպես անձամբ, այդպես էլ մասնագիտորեն։ Նախկինում նա խուսափում էր կին գործընկերների հետ հարաբերություններից, բայց այս անգամ նա հրապուրվում է։ Սակայն դա ավելին էր, քան ուղղակի արտաքին գրավչություն, քանի որ նա գտնում է Կատրինայի մեջ հարազատ հոգի. փայլուն դետեկտիվ, ով ընդունակ է նկատել նույնիսկ ամենափոքր մանրամասնությունը և հասկանալ նրանց միջև կապը։ Բացի այդ, նա նույնպես ունի այն կապվածությունը աշխատանքի հետ, որը Հարրին էլ ունի. կախվածություն, որը նախկինում դրդում է նրա ընկերուհուն՝ Ռակելին, խզել հարաբերությունները նրա հետ։ Ավելին, հետաքննության ժամանակ Հարրին շարունակում էր գաղտնի հանդիպել Ռակելի հետ, չնայած նրան, որ նա գտել էր նոր տղամարդ։
Միևնույն ժամանակ Հոլեի վերակա ղեկավարները ենթադրում են, որ այն փաստը, որ նրանք թողել են սերիական մարդասպանին աշխատել սպանության գործի վրա, կործանարար կլինի նրանց համար, և գալիս են եզրակացության, որ նրանց պետք է «քավության նոխազ», որպեսզի հանդարտեցնեն մամուլը։ Նախկինում ալկոհոլի հետ խնդիօների պատճառով և հետագայում ոստիկանության բաժանմունքում վատ համբավի պատճառով, Հարրի Հոլեն առաջ է քաշվում այս անվանակարգում։
Այդ ժամանակ, հայտնաբերելով ևս մեկ զոհի, Հոլեն հասկանում է, որ մարդասպանը դեռ ազատության մեջ է։ Պատահական մտքից, որն առաջացել էր պատահական մեկնաբանությունից, նա հանգում է կարևոր տրամաբանական եզրակացության, որը, վերջիվերջո, հանգեցնում է նրան մարդասպանի ճշմարիտ ինքնությանը։
Ծանոթագրություններ
Կատեգորիա:2007 վեպեր Կատեգորիա:Նորվեգերեն վեպեր Կատեգորիա:21-րդ դարի գրականություն
Վասիլի Շվեց
Վասիլի Շվեց (Васи́ль Степа́нович Швець, ), խորհրդային ուկրաինացի գրող, բանաստեղծ։ ԽՄԿԿ անդամ։
Կենսագրություն
Վասիլի Շվեցը ծնվել է 1906 թվականին Կիևի մարզի Իվանկովո գյուղում, չքավոր գյուղացու ընտանիքում ։ 1912 թվականին Շվեցի ընտանիքը Իվանկովոյից տեղափոխվել է Ալթայ, 1916 թվականին կրկին վերադարձել Իվանկովո։ Սովորել է Ռժևսկի մանկավարժական դպրոցում, Խարկովի պոլիտեխնիկական տեխնիկումում, 1941 թվականին ավարտել է Կիևի մանկավարժական ինստիտուտի բանասիրական ֆակուլտետը։ Մասնակցել է Հայրենական մեծ պատերազմին։ Նախ եղել է հրետանային սպա, վիրավորվելուց հետո` թերթերի ռազմական թղթակից ։
Մահացել է 1993 թվականին։ Թաղված է Կիևի Բայկովո գերեզմանատանը։
Ստեղծագործություններ
Շվեցի առաջին բանաստեղծությունները լույս են տեսել 1937 թվականին «Մոլոդիյ բոլշևիկ», «Ուկրաինսկա Լիտերատուրա» ամսագրերում ։ Հիմնական ստեղծագործություններից են`
Ծանոթագրություններ
Կատեգորիա:Ուկրաինացի գրողներ Կատեգորիա:Հայրենական մեծ պատերազմի մասնակիցներ Կատեգորիա:Խորհրդային բանաստեղծներ Կատեգորիա:Ուկրաինացի լրագրողներ Կատեգորիա:Կարմիր աստղի շքանշանի ասպետներ Կատեգորիա:ԽՄԿԿ անդամներ Կատեգորիա:Բանաստեղծներ այբբենական կարգով
Ֆրանսուա Ժերար
Բարոն Ֆրանսուա Պասկալ Սիմոն Ժերար (François Pascal Simon, Baron Gérard, ), ամպիր ոճի ֆրանսիացի նկարիչ, նապոլենական պալատի առաջատար դիմանկարիչ, նորաձև սալոնի սեփականատեր։
Կենսագրություն
Ֆրանսուա Ժերարը ծնվել է 1770 թվականին Հռոմում, Ջ. Ս. Ժերարի և Քլերիա Մատիեի ընտանիքում ։ Քանդակագործություն է ուսանել Օգյուստեն Պաժուի մետ, սակայն ավելի շատ տիրապետել է նկարչությանը, քան քանդակագործությանը և դարձել է  Ժակ Լուի Դավիդի օգնականը։ 1793 թվականին, Դավիթի առաջարկությամբ նշանակվել է հեղափոխական տրիբունալի անդամ։ Հետագայում հեշտությամբ փոխել է քաղաքական հովանավորներին, որոնք հիացած էին նրա մարդամոտությամբ և քաղաքավարությամբ։
Հոլլի Հանթեր
Հոլլի Հանթեր (Holly Hunter, ), ամերիկացի դերասանուհի, 1994 թվականին «Օսկար» մրցանակի դափնեկիր «Դաշնամուր» ֆիլմում լավագույն դերակատարման համար։
Վաղ կյանք
Հոլլի Հանթերը ծնվել է 1958 թվականի մարտի 20-ին Կոնայերսում, Ջորջիա, ԱՄՆ, տնային տնտեսուհի Օպել Մարգերիտի և ֆերմեր Չարլզ Հանտերի ընտանիքում ։ Կրթություն ստացել է Փիթսբուրգի Կարնեգի-Մելոն համալսարանում։ Այն ավարտելուց հետո աշխատել է «City Theatre» թատրոնում, որտեղ հայտնվել է որոշ թատերական ներկայացումներում։
Ֆրանսուա Ժերար
Կենսագրություն
Որպես կլասիցիզմի վարպետ՝ գնացել է իր ուսուցիչ Դավիթի հետքերով։ Նրա կտավները ստեղծվել են մանրակրկիտ կերպով, մշակված, ձևավորված քանդակագործի ճշգրտությամբ, նվազագույն զգացմունքներով։ Նրա դիմանկարներն ավելի պերճաշուք են, քան Դավթի դիմանկարները, շատերը ներկայացնում են 19-րդ դարի սկզբի սալոնային սրահի իդեալը։
Հոլլի Հանթեր
կարիերա
1982 թվականին Հանտերը դերասանուհի Ֆրենսիս ՄակԴորմանդի հետ միասին, ում հետ միասին մեկ սենյակում ապրել են Եյլի համալսարանում ուսանելու տարիներին և այնուհետև մեկնել Նյու Յորք, տեղափոխվում են Լոս Անջելես, որտեղ Հանտերը բնակություն է հաստատում միևնույն տանը Կոեն եղբայրների հետ, ովքեր նրա համար դերեր են գրում «Դաստիարակելով Արիզոնային» (1987) և «Օ, որտեղ ես, եղբայր» (2001) ֆիլմերում։
Պասկա
Պասկա (паска, пасха), Զատկի հաց հարավային Ռուսաստանի, ուկրաինական և բելառուսական խոհանոցներում։ Կենտրոնական Ռուսաստանում և հյուսիսում հիմնականում կոչվում է կուլիչ, իսկ պասկա անվանում են կաթնաշոռով պատրաստված թխվածքը, որ ունի բուրգի տեսք։
Հոլլի Հանթեր
կարիերա
Կինոյում դերասանուհին նորամուտել է «Այրում» սարսափ ֆիլմում, սակայն հաջողության հասել է բավականին ուշ, «Հեռուստատեսային նորություններ» կատակերգության թողարկումից հետո։ Ֆիլմում դերակատարման համար Հանտերը անվանակարգվում է «Օսկար» և «Ոսկե Գլոբուս» մրցանակների, սակայն նա հաղթանակը զիջում է Շերին։
Ֆրանսուա Ժերար
Ծանոթագրություններ
Կատեգորիա:Ֆրանսիացի նկարիչներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի մանկավարժներ
Պասկա
Ուկրաիներենում, ինչպես նաև Ուկրաինայի և Ռուսաստանի հարավում ապրող ռուսների մոտ պասկա բառն օգտագործվում է Զատկի ցանկացած հաց նշելու համար, որը նման է ռուսական կուլիչին, իսկ կաթնաշոռով պասկան կոչվում է «сирна»:
Հոլլի Հանթեր
կարիերա
Նորամուտից հետո Հանտերը որոշ ժամանակ աշխատում էր հեռուստատեսությունում և երկու անգամ արժանացել է «Էմմի» մրցանակի, «Ռոյն ընդդեմ Ուեյդի» և «Առաջնորդին սպանողը» մինի-ֆիլմերում դերերի համար։
Պասկա
Միևնույն ժամանակ, ժամանակակից ուկրաինական պասկան իր բաղադրատոմսի կարող է չտարբերվել ժամանակակից ռուսական կուլիչից։
Ավանդույթ
Ավանդաբար, ինչպես ուկրաիներենում, մոլդովերենում և գնչուական լեզվում, այնպես էլ ռուսերենի հարավային բարբառներում Զատկի հացը կոչվում է պասկա։ Պասկաները սովորաբար թխում են ընտանիքի յուրաքանչյուր անդամի համար (տարբեր չափերով), և պարտադիր նաև մեկ մեծ պասկա բոլորի համար։ Պասկաները զարդարում են խմորից պատրաստված նախշերով՝ կրկնակի խաչերով, պսակներով։
Հոլլի Հանթեր
կարիերա
Հանտերի համար նաև հաջողակ է դառնում հասունացող աղջիկ-դեռահասի մոր դերը «Տասներեք» դրամայում, որի համար նա կրկին առաջադրվում է «Օսկար», «Ոսկե Գլոբուս» և BAFTA մրցանակների։
2008 թվականի մայիսի 30-ին, կինոյում ունեցած մեծ ավանդի համար, Հոլլի Հանթերը աստղի է արժանանում Հոլիվուդյան փառքի ծառուղիում ։
Պասկա
Ավանդույթ
Պասկայի պատրաստման համար օգտագործվում են հատուկ կաղապարներ՝ «պասկովնիկներ» (пасківники): Ներկայում օգտագործվում են սովորական տապակներ, ինչպես նաև թիթեղյա տարաներ և միանգամյա օգտագործման թղթե կաղապարներ։ Պասկովնիկները պատում են յուղով (խոզի ճարպ) կամ կարագով, այնուհետև տարան մեկ երրորդով լցվում է խմորով, և թողնում, որ «հասունանա»։ Պասկան զարդարվում է նաև խմորե նախշերով։ Պասկան թխվում է վառարանում և հանվում՝ երբեմն աղոթք ասելով։ Համարվում է, որ պասկա թխելիս խոհանոցում պետք է լռություն լինի, և տանտիրուհուց բացի ոչ ոք չպետք է մոտենա վառարանին։
Պասկան թխելիս օգտագործվում է կաթ, ալյուր և ձու։ Խմորի մեջ գցում են կոճապղպեղ (դեղինը՝ «գեղեցկության» համար, սպիտակը՝ համի)։ Պասկան միշտ թխում են սպիտակ ցորենի ալյուրից և տարին միայն մեկ անգամ՝ Զատկի համար։
Հոլլի Հանթեր
Անձնական կյանք
Դերասանուհին նաև հանդիպել է բրիտանական դերասան Գորդոն Մակդոնալդի հետ։ 2006 թվականի հունվարին, 47 տարեկան հասակում, դերասանուհին ունենում է զույգ-որդիներ՝ Կլոդ և Պրես ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Հոլիվուդյան դերասաններ Կատեգորիա:Օսկարակիրներ Կատեգորիա:Ամերիկացի կինոդերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի աթեիստներ Կատեգորիա:BAFTA մրցանակի դափնեկիրներ Կատեգորիա:Ամերիկացի պրոդյուսերներ Կատեգորիա:Թատրոնի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Լավագույն դերասանուհի Օսկարի մրցանակակիրներ
Պասկա
Ավանդույթ
Ըստ ուղղափառ ավանդույթի՝ պասկան կարելի է ուտել տաճարում օրհնելուց հետո։ Նույնիսկ տանտիրուհին, պասկան հանելով ջեռոցից, չի համտեսում այն, քանի որ դա ավանդույթի կոպիտ խախտում է։
Գալիցիայում և Անդրկարպաներում պասկան թխում են կլոր հացի տեսքով, որի վրա արվում է հատուկ զարդարանք՝ թևերն ութաձև ծալած արտույտ, հասկ, «գառան եղջյուրներ» և ծաղիկներ։
Արտաքին հղումներ
Կատեգորիա:Զատիկ Կատեգորիա:Ուկրաինական խոհանոց
Անտե Սենտ Անդրե
Անտե Սենտ Անդրե (ֆրանս.՝ Antey-Saint-André), կոմունա Իտալիայի Վալե դ'Աոստա մարզում։
Բնակավայրի հովանավոր է համարվում սուրբ Անդրեյը։ Տոնը նշվում է նոյեմբերի 30-ին։
Ժողովրդագրություն
Բնակչության թվաքանակի փոփոխությունները.
Ջոն Նյուբերի անվան մեդալ
Ջոն Նյուբերի անվան մեդալ (John Newbery Medal), ամերիկյան ամենամյա գրական մրցանակ, որը շնորհվում է հեղինակին՝ ամերիկյան մանկական գրականության մեջ ունեցած ներդրման համար։ Հանձնվում է 1922 թվականից։
Մրցանակաբաշխության համար ներկայացված գրքույկը պետք է հրատարակված լինի նախորդ տարում, լեզուն՝ անգլերեն, նախատեսված լինի փոքրիկ ընթերցողների համար և պետք է նպաստի գրականության զարգացմանը։ Գրքի հեղինակը պետք է լինի Ամերիկայի Միացյալ Նահանգների քաղաքացի կամ մշտական բնակիչ։
Մեկից ավելի Նյուբերի մեդալ ստացել են հինգ հեղինակներ՝ Էլեյն Կոնիգսբուրգ, Ժոզեֆ Կրամգոլդ, Լոիս Լոուրի, Քեթրին Պատերսոն, Էլիզաբեթ Սպիր և Քեյթ Դիկամիլո։
Պատմություն
Ֆրեդերիկ Մելչերն, 1921 թվականի հունիսի 22-ին տեղի ունեցած Ամերիկյան գրադարանային ասոցիացիայի ժողովում, առաջարկել է սահմանել մրցանակ։ 1922 թվականին ALA Գործադիր խորհուրդը կայացրել է վերջնական որոշումը։ Մեդալն անվանվել է ի պատիվ XVIII դարի անգլիացի գրահրատարակիչ Ջոն Նյուբերի, ով հրատարակել է առաջին մանկական գիրքը՝ «Մի փոքրիկ, սիրունիկ գրպանի գրքույկ» (1744 թվական) անվամբ։
Պարգևատրման պաշտոնական նպատակը ձևակերպվել է հետևյալ կերպ.
Բրոնզե մեդալի դիզայնը մշակել է ամերիկացի քանդակագործ Ռենե Պոլ Շամբելանը (René Paul Chambellan): Նրա վրա պատկերված է գրող, ով տղային ու աղջկան է հանձնում գիրքը։ Մեդալի հակառակ կողմում, դիզայների մտահղացմամբ, գրվում է տարեթիվն ու հաղթողի անունը։
Նյուբերի մեդալը մանկական գրականության բնագավառում առաջին մրցանակն է աշխարհում ։ Կալդեկոտայի մեդալի հետ այն համարվում է ԱՄՆ-ի՝ երկու ամենահեղինակավոր մրցանակները մանկական գրականության ասպարեզում։
Ճառընտիր (4756)
Ճառընտիր (4756), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4756 թվի տակ։ Ձեռագիրը գրվել է 16-րդ դարում Մկրտիչ գրչի կողմից։ Ստացողները եղել են Յովհաննես եպիսկոպոս, Մկրտիչ քահանա և Հակոբը։ Գրված է թղթի վրա, որը ունի 30.5x20 չափս։ Ձեռագիրը կազմված է 565 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ, աստառը՝ շերտազարդ գործվածք։ Հիշատակարաններ գրչի՝ 44ա, 123ա, 317ա, 522ա, 556բ, 562բ և այլուր, հետագայի՝ 562բ (1760-1764 թվականներ) ։
Ծանոթագրություններ
Կատեգորիա:Մատենադարանի ձեռագրեր
Անագա
Անագա (ანაგა), գյուղ Վրաստանում։ Գտնվում է Կախեթի մարզի Սիղնաղի շրջանում։
Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմում է 2002 մարդ ։ Բնակչության խտությունը կազմում է 250,25 մարդ/կմ²։
Տարածք
Կենտրոնի բարձրությունը 400 մետր է։ Գյուղը զբաղեցնում է 8 կմ² տարածք։ Այստեղ գտնվում է մեկ հայկական եկեղեցի։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
COVID-19 համավարակը Սլովակիայում
COVID-19 համաճարակը hաստատվել է Սլովակիայում 2020 թվականի մարտի 6-ին առաջին դեպքով։ Վարչապետ Պիտեր Պելլեգրինին հայտարարել է, որ 52-ամյա մի տղամարդ վարակված էր ։ Նա ոչ մի տեղ չէր ճանապարհորդել, բայց նրա որդին մեկնել էր Իտալիա՝ Վենետիկ, և ենթադրվում էր, որ նրա որդին անախտանիշ հիվանդ էր (առաջին մարդը, ով պետք է վարակվի), ինչը հետագայում հաստատվեց։ Հաջորդ օրը հաստատվել են երեք դրական դեպքեր, այդ թվում՝ 52-ամյա տղամարդու որդին և կինը ։ Հաջորդ օրերի ընթացքում COVID-19 դեպքերը 832 թեստավորվածներից 21-ն է եղել։ Այնուհետև վարչապետը և առողջապահության ժամանակավոր նախարար Պիտեր Պելեգրինին ընդունեցին Եվրոպայում այն ժամանակվա ամենալուրջ նախազգուշական միջոցները, այդ թվում՝ բոլոր անձնական միջազգային թռիչքների, երկաթուղային և ավտոբուսային տրանսպորտի արգելքը, սահմանային ստուգումները, պարտադիր 14-օրյա կարանտին բոլոր նրանց համար, ովքեր վերադառնում են արտասահմանից և հանրակրթական դպրոցների փակումը ։
Միջոցառումների ցանկ
Սլովակիայում առաջին հաստատված դեպքը եղել է 2020 թվականի մարտի 6-ին։ Ազգային կառավարությունը, մարզային կառավարությունները և քաղաքապետարանները պատրաստել են միջոցառումներ՝ կանխելու COVID-19–ի տարածումը։ Ձեռնարկված նշանակալի միջոցառումների ցանկը․
Նախապատմություն
2020 թվականի հունվարի 12-ին Առողջապահության համաշխարհային կազմակերպությունը (ԱՀԿ) հաստատեց, որ նոր կորոնավիրուսը պատճառ է հանդիսացել Չինաստանի Հուբեյ նահանգի Ուուհան քաղաքում գտնվող մարդկանց կլաստերի մեջ գտնվող շնչառական հիվանդության համար, որը ԱՀԿ-ին զեկուցվել է 2019 թվականի դեկտեմբերի 31-ին ։
COVID-19-ի համար մահացության գործակիցը շատ ավելի ցածր է, քան 2003 թվականի SARS-ի գործակիցը բայց փոխանցումը զգալիորեն ավելի մեծ է եղել՝ մեծ ընդհանուր մահացության դեպքերով ։
2020 թվականի մարտ
Մարտի 6
Մարտի 7
Մարտի 8
Սլովակիայի ներքին գործերի նախարարությունը հաստատեց ևս երկու դեպք։ Առաջին վարակված անձը ուսուցիչ էր Բրատիսլավայի Ռուժինով թաղամասի մանկական դպրոցում, իսկ մյուսը՝ հասարակական տրանսպորտի ավտոբուսի վարորդ Բրատիսլավայից։
Մարտի 9
Առաջին վարակված մարդու վիճակը վատթարանում էր, և նրան տեղափոխեցին վերակենդանացման բաժանմունք ։ Վարչապետ Պիտեր Պելեգրինին հաստատեց, որ Սլովակիայում կա ևս 2 կորոնավիրուսի դեպք։ Առաջին դեպքը U. S. Steel Košice ընկերության աշխատակից էր, իսկ երկրորդ դեպքն նրա կինն էր։ Ասուլիսում Բրատիսլավայի քաղաքապետ Մատուշ Վալոն հայտարարեց, որ երեքշաբթի օրվանից ուժի մեջ կմտնի բոլոր ուսումնական հաստատությունները՝ մանկապարտեզներ, դպրոցներ, համալսարաններ, կփակվեն Բրատիսլավայում (քաղաք և շրջան) մինչև ուրբաթ։ Այնուհետև 2 շաբաթով (մինչև մարտի 27-ը) պարտադրվեց համապետական դպրոցական կարանտին։
Մարտի 11
Այդ օրը հաստատվել է կորոնավիրուսի ևս երեք դեպք՝ վարակվածների ընդհանուր թիվը հասցնելով 10-ի։ Վարչապետ Պիտեր Պելլեգրինին ասել է, որ այդ մարդիկ կապի մեջ են եղել վարակված սլովակ ընտանիքի հետ Ավստրիայի Կիթսի քաղաքում ։
Մարտի 12
Վարչապետը հաստատել է հիվանդների վեց նոր դեպք երկրի հակաճգնաժամային հավաքի ժամանակ, որը սկսվել է ժամը 11-ին։ Բոլոր դեպքերը եղել են Բրատիսլավայում, ինչը հաստատվում է ճգնաժամային հանդիպման դեբյուտով ։ Այդ օրը ավելի ուշ հաստատվեց ևս հինգ դեպք՝ COVID-19 դեպքերի թիվը հասցնելով 21-ի, ինչը հիմնականում տարածվել է երկրի արևմտյան շրջանում ։ Առավոտյան 7-ին (ԿԵԺ) սկսվել է սահմանային վերահսկողությունը Ավստրիայի, Հունգարիայի և Չեխիայի հետ սահմաններին։ Ոչ մի ճանապարհորդ առանց Սլովակիայի մշտական բնակության կամ աշխատանքի փաստաթղթի չի թույլատրվել անցնել սահմանը։ Վարչապետ Պիտեր Պելլեգրինիի խոսքով՝ «այն ամենը, ինչ կենսական նշանակություն չունի, կփակվի 14 օրով»՝ վիրուսի տարածումը սահմանափակելու համար ։ Ռուժինովի համալսարանական հիվանդանոցի 20 բուժաշխատողներ կարանտինացվել են հիվանդանոցի տնօրենի կողմից Մայամիից ժամանող դրական ախտորոշված հիվանդի ոչ ճիշտ, արտոնյալ ընդունելությունից հետո (դեպք 11)։
Մարտի 13 Բոլոր երեք միջազգային օդանավակայանները (Բրատիսլավա, Կոշիցե, Պոպրադ-Թաթրի) փակվել էին առավոտյան 7-ից`միջազգային ուղևորատար թռիչքների համար ։ 9 մարդու թեստ դրական է եղել։ Նույն օրը ավելի ուշ, ևս 2 մարդու թեստ դրական է եղել՝ կորոնավիրուսային դեպքերի թիվը հասցնելով 32-ի։ IIHF-ը չեղյալ հայտարարեց Սպիշսկա Նովա Վեսում կայանելիք աշխարհի մինչև 18 տարեկանների առաջնության I դիվիզիոնի A խումբը (ապրիլի 13-19) ։
Մարտի 14
Մարտի 15
Տասը հոգի թեստավորվեց դրական։ Նույն օրը՝ ավելի ուշ, ևս 7 մարդ դրական թեստավորվեց՝ կորոնավիրուսային դեպքերի թիվը հասցնելով 61-ի։ Սլովակիան պաշտոնապես հայտարարեց արտակարգ դրություն։
Մարտի 16 Երկու հոգու թեստ դրական էր եկել։ Ավելի ուշ այդ օրը ևս 9 մարդ է թեստավորվել դրական՝ դառնալ կորոնավիրուսի դեպքերը 72։ Արտակարգ իրավիճակների բաժնի 27 բուժաշխատողներ «Կրեմարե» հիվանդանոցում մեկուսացվել են այն բանից հետո, ինչ իրենց ընկեր վիրաբույժը արտասահմանից գալուց հետո թեստավորվել է դրական ։
Մարտի 17
Քսանհինգ մարդ դրական թեստավորվեց՝ դեպքերի թիվը հասցնելով 97-ի 1913 թեստավորվածներից։ Առողջապահական քաղաքականության ինստիտուտը ակնկալում էր, որ վարակվածների թիվը կհասնի երկրի բնակչության 10%-ի։ Դա տեղի կունենար համաճարակի սկսվելուց մոտ 110 օր հետո ։ Մարտի 18 Ութ հոգու թեստի արդյունքը դրական է եղել, դեպքերի թիվը անցավ 100-ը, իսկ դեպքերի ընդհանուր թիվը 105-ն էր։ Այս օրը վարչապետ Պիտեր Պելլեգրինին հայտարարեց առաջին մահվան մասին՝ 84-ամյա կին։ Անհայտ մնաց՝ նա մահացել էր կորոնավիրուսի պատճառով, թե ոչ, քանի որ նա մի շարք այլ առողջական խնդիրներ ուներ ։ Ավելի ուշ Պելեգրինին հայտարարեց, որ մեծ հավանականությամբ սրտի ինֆակտը մահվան պատճառ է հանդիսացել ։ 105 դեպքից միայն 35-ը (34%) հոսպիտալացվել են։ Երկու անգամ շատ՝ 70-ը (66%) տնային կարանտինում են ։ Նույնիսկ վարակի համար հիվանդասենյակները բավարար չէին, քանի որ նրանց մահճակալների քանակը նվազել էր։ Երկրորդ խոշոր և նաև միջազգային երկաթուղային կայարանը Բրատիսլավայում`Պետրիկալայում դադարեցվել են բոլոր ուղևորափոխադրումները, ինչպես նաև փակվել է Պանինչսկի և Կոպչյանսկայի փողոցները միացնող անցուղին ։
Մարտի 19
Այս օրը գրանցվել է վարակի 19 նոր դեպքեր։ Նրանցից առնվազն 5-ը գտնվում էին տնային մեկուսացման մեջ (հիմնականում Բրատիսլավայում ախտորոշված դեպքեր), մնացած 14 դեպքերը հոսպիտալացվել են։ Տնային բուժման քանակը հասցնելով 60%-ի և հոսպիտալացվածների՝ 40% -ի։ Քանի որ նախորդ օրը մահացած կնոջ դիահերձումը որոշեց, որ ինսուլտը մահվան հավանական պատճառն է, նա հիվանդների ընդհանուր թվից հանվել է ։
Մարտի 20
Տասնչորս մարդ թեստավորվել էր դրական՝ դարձնելով դեպքերի քանակը 137։ Հոսպիտալացման առումով ընդհանուր թիվը աճել է մինչև 60 դեպք (43%)։ Մնացած դեպքերը գտնվում են տան մեկուսացման պայմաններում։ Տարածման առումով 3 դեպքեր են հայտնաբերվել Ավստրիայից վերադառնալիս (Գաբչիկովոյում մեկուսացված բոլոր 3-ը), մեկը՝ Փարիզից վերադառնալիս, մեկը կապի մեջ է եղել Ավստրիայից մեկի հետ։ 7 հիվանդներ, ովքեր ունեցել են նոր կորոնավիրուս, ազատվել են հիվանդանոցից ։
Սլովակիայի ֆուտբոլի բարձրագույն լիգայի բոլոր խաղերը հետաձգվում էր մինչև մայիս ։ Սլովնավթը թոքերի 6 ռեսպիրատոր է նվիրել Բրատիսլավայի համալսարանական հիվանդանոցին ։ Կրամիրի ինֆեկցիոն հիվանդանոցը սովորական մուտքի դիմաց վրան տեղադրեց ջերմաչափման և թեստավորման համար ։ Ուշ երեկոյան 198 ուղևոր ունեցող առաջին ինքնաթիռը ժամանեց, որը բերեց սլովակներին, ովքեր ցանկանում էին արտասահմանից տուն վերադառնալ։ Ինքնաթիռը եկել էր Միացյալ Թագավորությունից, բոլոր ուղևորները թեստավորվել են և անցել պարտադիր կարանտինի Գաբչիկովոյի կենտրոնում ։
Մարտի 21
Քառասուն մեկ մարդ դրական փորձարկեց ՝ դեպքերի թիվը հասցնելով 179-ի։ Դա ամենաբարձր աճն էր տարածման սկզբից ի վեր։ Այդ օրը անցկացվել է 399 թեստ, ընդհանուր թեստավորվածները 3257-ն է, ինչը, ըստ շատ մասնագետների, շատ քիչ է։ Նաև մնում է ընդամենը 3000 թեստ, որոնք հազիվ թե 10 օր բավարեր։ «Kardiocentrum Nitra» հիվանդանոցը այս օրը փակվեց, և անձնակազմը մեկուսացվեց կորոնավիրուս ունենալու մեջ կասկածվող հիվանդի ընդունելությունից հետո ։ Նաև Նիտրայում հիվանդանոցի տարածքում ստեղծվեց երկրորդ վրան՝ որպես ժամանակավոր ինֆեկցիոն տրիաժային կենտրոն ծառայելու համար ։ Սլովակիայի բջջային օպերատորները իրենց հաճախորդներին օգնելու համար մտցվեցին տարբեր առաջարկներ և փաթեթներ՝ սկսած անվճար զանգերից մինչև առողջապահական ծառայության համարներ, տվյալների փաթեթների արագության և ծավալների մեծացում, ինչպես նաև զվարճանքի ալիքներ, հիմնականում երեխաների համար ։ Բանկերը հայտարարեցին, որ հաճախորդներին թույլ կտան հետաձգել իրենց ամսական ապառիկների և վարկերի վճարումը ։
Մարտի 22
Մարտի 23
Նոր վարչապետ Իգոր Մատովիչը հայտարարել է, որ ցանկանում է ամեն օր 3000 հոգու թեստավորել ։
Նախորդ օրվա դեպքերի թիվը սկսում է թարմացվել հաջորդ օրվա առավոտյան ։
Մարտի 26
Նախորդ օրը ևս քսաներկու մարդ թեստավորվեց դրական։ Ընդհանուր թեստերը՝ 7441: Արյան նվիրատվությունն արագորեն նվազում է։ Առողջապահության նոր նախարար Մարեկ Քրաջին խնդրել է բոլոր մարդկանց հնարավորության դեպքում արյուն նվիրաբերել ։ 60-ամյա տղամարդը մահացել է հիվանդանոցից ազատվելուց մի քանի ժամ անց, որտեղ նրան բուժել են թոքային բաժանմունքում և դրական արդյունքով թեստավորվել է COVID-19- ի համար ։ Մահվան պատճառը դեռ չի հաստատվել։
2020 թվականի ապրիլ
Ապրիլի 6
Նախորդ օրը դրական թեստավորված մարդկանցից 34-ը հայտնաբերվել էին սահմաններին գտնվող մեքենայի ուղեկցորդների մեջից։ Նրանք տուն էին գալիս Ավստրիայից ։
Ապրիլի 7
Նախորդ օրը դրական թեստավորված մարդկանց թվում 24-ը պետական կարանտինում էին՝ արտասահմանից վերադառնալու պատճառով։ Մարտի 30-ին մահացած 60-ամյա տղամարդու մահվան պատճառը հաստատվել է, որ COVID-19-ի պատճառով է ։
Ապրիլի 8
Նախորդ օրը դրական թեստավորված մարդիկ՝ թվով 31-ը, գտնվել են մեկուսացված գնչուական համայնքներում (Ժեհրա, Կրոմպաչի և Բրիստրանի) ։
Ապրիլի 13
Նախորդ օրը բուժվել էր 84 մարդ։ Այս հանկարծակի թռիչքը պայմանավորված է այն դեպքերով, ովքեր տանը ապաքինվել են՝ առանց հոսպիտացվելու անհրաժեշտության ։
Ծանոթագրություններ
Կատեգորիա:Նոր կորոնավիրուսի բռնկում ըստ երկրի և տարածքի
Դավիթ Կանդելակի (ռեժիսոր)
Դավիթ Կանդելակի, (დავით კანდელაკი, ), վրացի ռեժիսոր, ճարտարապետ։
Կենսագրություն
1980 թվականին ավարտել է Թբիլիսիի գեղարվեստի ակադեմիայի ճարտարապետության բաժինը, 1989 թվականին՝ Վրաստանի թատրոնի և կինոյի ինստիտուտը։ 1980-1983 թվականներին աշխատել է Դիզայնի փորձարարական ինստիտուտում որպես ճարտարապետ։ 1983 թվականից հանդես է գալիս որպես վավերագրական ֆիլմերի ստուդիայի ռեժիսոր ։
Արտաքին հղումներ
Կատեգորիա:Վրացի ռեժիսորներ Կատեգորիա:1956 ծնունդներ Կատեգորիա:Հոկտեմբերի 30 ծնունդներ Կատեգորիա:Վրացի ճարտարապետներ Կատեգորիա:Թբիլիսիի գեղարվեստի ակադեմիայի շրջանավարտներ
Փեգի Սյուն ամուսնացել է
Սյուժե
Գալով շրջանավարտների հանդիպմանը, Փեգի Սյուն ուրախ էր հին ընկերուհիներին` Մեդիին և Կեռոլին հանդիպելուց։ Նրանք խորասուզվում են իրենց հին դպրոցական օրերի հիշողությունների մեջ և քննարկում են թե ինչպես են փոխվել ժամանակները և իրենց համադասարանցիները։ Անսպասելի հայտնվում է Չարլին և միանգամից դառնում է անհարմար իրավիճակի պատճառը, Փեգի Սյուն նրան արհամարհում է։ Լարվածությունը անհետանում է, երբ հաղորդավարը սկսում է հայտարարել «երեկոյի թագավորին և թագուհուն »։ Իրենց ժամանակ Չարլին և Փեգի Սյուն էին։ Հիմա, թագավոր Ռիչարդ Նորվիկը, ով անցյալում ծիծաղի առարկա էր, հիմա դարձել է համակարգչային հանճար և մուլտիմիլիոնատեր։ Փեգի Սյուին հայտարարում են թագուհի, սակայն բեմ բարձրանալով նա ուշագնաց է լինում։
Արթնանալով` նա հայտնաբերում է, որ վերադարձել է 1960 թվականի գարնանը, իր դպրոցի ավարտական տարի և, որ նա ուղղակի կորցրել էր գիտակցությունը ընդհանուր արյան հանձման տեղում։ Սկզբում, Փեգին համարում է, թե նա մահացել է ավարտականների հանդիպման ժամանակ, սակայն ավելի ուշ գալիս է այն եզրակացությանը, որ նա ուղղակի վերադարձել է իր երիտասարդություն։ Նա ցնցվում է իր ընտանիքի անդամների հետ հանդիպումից, դեռ երիտասարդ, հիմա նա կարող է խոսել իր բարեկամների ` ավելի ուշ մահացածների հետ։ Դպրոցի դասերին հաճախելով` նա հանդիպում է իր դպրոցական ընկերներին, հիմա այնքան երիտասարդ։ Միևնույն ժամանակ, հասարակ հարցերին հիմա նա կարող է տալ հասուն պատասխաններ` հիմնվելով իր կյանքի փորձի վրա։ Օրինակ, իր և Չարլիի ապագա հնարավոր բաժանման պատճառի` իր մայրիկի տված հարցերին, նա պատասխանում է. «Կոմունալ վճարումներ »։ Որպես խորհուրդ, թե ինչպես արագ հարստանալ նա առաջարկում է գնալ Անգլիա և բացել The Beatles:
Հին և նոր աշխարհից շփոթված և հիացած դպրոցական ժամանակները նորից վերապրելու և ասելու այն, ինչ միշտ ցանկացել էր ասել (հակահարված տալ կոպիտ աղջկան կամ միանգամից հայտարարել մաթեմատիկայի ուսուցչին այն մասին, որ իրեն կյանքում երբեք պետք չի գա հանրահաշիվը)։ Նա օգտագործում է այդ հնարավորությունը, որ կարգավորի իր փոքր քրոջ՝ Նենսիի հետ վատ հարաբերությունները։ Մի բան նրան կրկին տխրեցնում է, նա դեռ առաջվա պես հանդիպման է գնում Չարլիի հետ։ Նա խզում է նրա հետ հարաբերությունները և կարճատև սիրավեպ է սկսում Մայքլ Ֆիցսիմոնսի, այն տղայի ում հետ նա միշտ ցանկացել է քնել։ Շուտով Փեգի Սյուն նկատում է, որ այդ տասնութամյա Չարլին տարբերվում է այն Չարլիից, ումից նա հեռացել է 1985 թվականին, և Փեգին սկսում է նորից սիրահարվել նրան, չնայած նրանց հարաբերությունները դեռ բարդացված էր խնդիրներով։ Դրա հետ մեկտեղ նա հանդիպում է երիտասարդ Ռիչարդին և նրանից խորհուրդ է հարցնում ժամանակի ճանապարհորդության հարցում։ Խոսակցության ընթացքում նրան հայտնում է այն մասին, թե ինչպես կզարգանա արդյունաբերությունը ապագայում, ասում է նրան բաներ, որոնք դեռ անհայտ են 60-ականներում։ Նա հավատում է ինչը տարօրինակ չէր, ինչ-որ բան ընդունում է որպես պատրաստակամություն, քանի որ դա համընկնում էր ապագայի իր պատկերացման հետ։ Փեգի Սյուի պապիկը, ով իր հասակակիցների շրջապատում համաձայնվում է նրան հետ ուղարկել ինչ-որ տարօրինակ արարողության միջոցով, որի ժամանակ Փեգին անհետանում է։ Այդ ժամանակ, երբ բոլորը հավատում են գաղտնի արարողությամբ իր անհետանալուն, պարզվում է, որ նրան առևանգել էր Չարլին` էլեկտրականության հանկարծակի անջատվելուց օգտվելով։ Նա կրկին սիրո խոստովանություն է անում Փեգի Սյուին և նվիրում է նրան մեդալիոն, որը նա կրում է ֆիլմի սկզբում։ Հասկանալով, որ ճակատագրից չի փախչի, Փեգի Սյուն համբուրում է Չարլիին, նրանք սիրով են զբաղվում, որից հետո Փեգին պետք է հղիանար և ամուսնանար նրա հետ։ Հաջորդ պահին նա հետ է վերադառնում իրական ժամանակ։
Պրեմիերաների թվականներ
Ամսաթվերը ներկայացված են IMDb-ի տվյալների հիման վրա.
Մրցանակներ և անվանակարգեր
Մրցանակների և անվանակարգերի ցանկը ներկայացված է IMDb-ի տվյալների հիման վրա ։
Արտաքին հղումներ
Կատեգորիա:1986 ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր դպրոցի մասին Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆենտեզի կինոկատակերգություններ
Միխայիլ Վելլեր
Միխայիլ Վելլեր (Михаи́л Ио́сифович Ве́ллер, ), ռուս գրող, հրապարակախոս։ Ռուսական ՓԵՆ-Կենտրոնի անդամ։
Կենսագրություն
Ծնվել է հրեական ընտանիքում։ Սովորել է Լենինգրադի համալսարանում, եղել է թափառաշրջիկ, ճանապարհորդ, ձկնորսային նավի ծովային։ Բանակում ծառայելուց հետո աշխատել է դպրոցում, թանգարանում, հնագիտական արշավներում։
Գրել սկսել է 1976 թվականին՝ Լենինգրադում, առաջին անգամ տպագրվել է 1978 թ.։ 1979 թ. տեղափոխվել է Տալլին։ 1983 թ. տպագրվում է պատմվածքների առաջին ժողովածուն՝ «Ուզում եմ դռնապան լինել», որը թարգմանվել է հայերեն։
1993 թ. Տալլինում հրատարակվում է «Նևսկի պողոտայի լեգենդները» գիրքը, 2009 թ.` «Արբատի լեգենդները»։ Բնակվում է Մոսկվայում, ելույթ է ունենում ռադիոյով, հեռուստատեսությամբ ու գրական երեկոներում։
Կարծիքը Հայաստանի վերաբերյալ
Առաջին գործը ռուսերեն լույս է տեսել Հայաստանում, ինչից հետո 1980 թ․ այցելել է Հայաստան։ Հաճախ ելույթներ է ունենում Հայաստանի ու Արցախի իրավունքների պաշտպանությամբ ։
2020 թ․ Հայ-ադրբեջանական ռազմական բախումների ժամանակ հանդես է եկել Հայաստանի իրավունքների պաշտպանությամբ՝ նշելով, որ իհարկե Ղարաբաղը "հայկական հող է՝ դարեր ու հազարամյակներ շարունակ" ։
Հղումներ
Կատեգորիա:Ռուս գրողներ Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ Կատեգորիա:Ռուսաստանի հրեաներ Կատեգորիա:Ռուս հրապարակախոսներ Կատեգորիա:Ռուս փիլիսոփաներ Կատեգորիա:Ռուս լրագրողներ Կատեգորիա:Ռուս գիտաֆանտաստիկ գրողներ Կատեգորիա:21-րդ դարի ռուս գրողներ Կատեգորիա:Ռուս արձակագիրներ
Նատիվիզմ (քաղաքականություն)
Նատիվիզմ, քաղաքական դիրքորոշում, ըստ որի բնիկ բնակիչները արտոնություն և արտոնյալ կարգավիճակ են ստանում ներգաղթյալների նկատմամբ ։
Ներկայացված փաստարկները հօգուտ ներգաղթի սահմանափակման
Ներգաղթը սահմանափակող երկրները սովորաբար արդարացվում են ներգաղթողների դեմ հետևյալ փաստարկներից մեկի կամ մի քանիսի կողմից ՝